Lukuaika noin 1 min

VM pudotti tämän vuoden ennustettaan neljällä desimaalilla. Joulukuussa ministeriö ennusti, että bkt kasvaisi tänä vuonna 0,9 prosenttia.Uusi ennuste on linjassa muiden talousennustajien tuoreiden lukujen kanssa. Elinkeinoelämän tutkimuslaitos Etla ennusti viime viikolla Suomelle niin ikään 0,5 prosentin kasvua tänä vuonna. Palkansaajien tutkimuslaitoksen viime viikolla julkistama ennuste tälle vuodelle oli 0,8 prosenttia ja Pellervon taloustutkimuksen 0,4 prosenttia.Myös VM:n ensi vuoden ennuste on hyvin linjassa ennustelaitosten arvioiden kanssa. Etla uskoo ensi vuonna päästävän 1,6 prosentin bkt:n kasvuun, samoin Palkansaajien tutkimuslaitos. PTT:n ennuste ensi vuodelle on 1,4 prosenttia.Työttömyysasteen VM ennustaa kohoavan tänä vuonna 8,8 prosenttiin ja laskevan ensi vuonna 8,6 prosenttiin. Inflaatio jää VM:n ennusteen mukaan tänä vuonna 0,3 prosenttiin ja ensi vuonna 1,4 prosenttiin.Julkisen talouden alijäämän VM ennustaa kasvavan tänä vuonna 3,4 prosenttiin ja putoavan siitä 3,2 prosenttiin ensi vuonna. Alijäämä ylitti jo viime vuonna vakaus- ja kasvusopimuksen kolmen prosentin rajan ja oli Tilastokeskuksen viimeisen arvion mukaan 3,2 prosenttia suhteessa kokonaistuotantoon.Julkisen velan VM ennustaa rikkovan tänä vuonna vakaussopimuksen 60 prosentin riman ja nousevan 62,5 prosenttiin suhteessa kokonaistuotantoon. Ensi vuonna velka kohoaisi 64,4 prosenttiin.